text:
Eddie Murphy
Edward Regan "Eddie" Murphy (naiyanak idi Abril 3, 1961)[3] ket Amerikano a komediante, aktor, mannurat, kumakanta, ken produser. Dagiti nailaklako manipud kadagiti pelikula ni Murphy ket mangaramid kaniana iti maika-5 kadagiti kaaduan iti nailaklako nga aktor idiay Estados Unidos.[4][5] Isu ket kankanayon nga agpabpabuya a kameng iti Saturday Night Live manipud idi 1980 aginggana idi 1984.
Dagiti nagibasaran[urnosen | urnosen ti taudan]
- ^ German National Library; Berlin State Library; Bavarian State Library; Austrian National Library, Integrated Authority File, panangilasin ti GND 118928554, naala idi Agosto 12, 2015, Q36578 ti Wikidata
- ^ "Murphy, Edmonds splitting up". United Press International. Enero 16, 2008. Naala idi Hunio 5, 2013.
- ^ "Eddie Murphy Biography (1961–)". Filmreference.com. Naala idi Agosto 29, 2010.
- ^ "Eddie Murphy". Boxofficemojo.com. Naala idi Marso 8, 2015.
- ^ "People Index". Box Office Mojo. Naala idi Marso 31, 2014.
Dagiti akinruar a silpo[urnosen | urnosen ti taudan]
Dagiti inadaw a sasao a mainaig kenni Eddie Murphy iti Wikiquote (iti Ingles)
Midia a mainaig kenni Eddie Murphy iti Wikimedia Commons


c: text/html

text:
Kastoy ti Umno a Panagabono Kadagiti Mula a Tarong Reynaldo E. Andres
Ammuen no kasano a ganaganan dagiti naalep-epan ken dagiti saan a naalep-epan a mula a tarong.
NADUMADUMA ti wagas dagiti mannalon nga agmula iti tarong iti Ilocos Norte ken kadagiti dadduma pay a paset ti Kailokuan ken Tanap ti Cagayan kas maibatay iti kondision ti lugar a yanda ken iti kaadda ti danum a kasapulan dagiti mulada.
Kadagiti medio natikag a lugar, nasaysayaat no maalep-epan dagiti mula a tarong ta makatulong daytoy a mamagtalinaed iti dam-eg iti puon dagiti mula. Ngem kadagiti lugar nga umdas ti padanumna, uray saanen nga agalep-ep.
Ngem ania man kadagitoy ti kondison ti talon, nasken a maited kadagiti mula ti kalalainganna laeng a kaadu ti ganagan babaen ti balanse a wagas ti panagganagan. Iti kasta, maliklikan ti sobra a gastos iti abono.
Maibatay iti resulta ti eksperimento nga inwayat dagiti agsuksukisok manipud iti Philippine Rice Research Institute (PhilRice) iti Batac, Ilocos Norte, babaen ti inwayatda a proyekto a managan iti JICA-PhilRice Technical Cooperation Project (TCP3), napaneknekan a napintas a kombinasion ti organiko ken inorganiko nga abono. Isu daytoy ti panangiganagan iti uppat ti klasena nga abono a pangpondo iti talon sakbay ti panagmula.
Maysa kadagitoy ti naproseso a lugit ti manok (processed chicken manure wenno PCM) a malaokan iti ammonium phosphate (16-20-0), ammonium sulfate (21-0-0), ken muriate of potash (0-0-60).
Panagganagan iti Naalep-epan a Tarong
Kadagiti mannalon a dida ipapaamiris
ti kondision ti dagada iti opisina ti Bureau of Soils and Water Management (BSWM), mabalinda nga ipakat daytoy a teknik kadagiti tarong a maalep-epan.
Iti tunggal 10 a metro a linia ti pagmulaan nga aray, iganagan ti kagudua ti kilo a PCM, 400 a gramo nga ammonium phosphate, 400 a gramo nga ammonium sulfate, ken 100 a gramo a muriate of potash.
Mabalin nga iwarakiwakda iti agsumbangir a sikigan ti pagmulaan nga aray wenno igamporda lattan iti daga bayat a maisagsagana ti talon sakbay nga iplastar ti alep-ep.
Iti daytoy a balanse a wagas ti panagganagan, nasalsalun-at ken al-alisto a makaungar dagiti palakay a tarong kalpasan ti sumagmamano nga aldaw a pannakayakarda iti talon.
Inton nakaungaren dagiti palakay, ikkan dagitoy iti pangsupusop a likido nga abono a maisuyat iti puon dagiti mula. Kastoy met ti panangiganagan iti likido nga abono: Iti kada 15 a litro a danum, laokan iti tallo a kutsara a urea (46-0-0) sa isibug daytoy iti puon dagiti mula, manipud 3, 5,9, ken agingga iti 13 a lawas kalpasan ti pannakayakar (LKP) dagiti palakay iti talon. Umdasen ti 170 ml a kaadu ti isuyat nga abono iti kada puon. Kaibatogan daytoy ti laonen ti bassit a lata ti sardinas.
Uliten nga ikkan dagiti mula iti pangsupusop a ganagan manipud iti 7, 11, 15, agingga iti 19 LKP. Runawen ti tallo a kutsara a muriate of potash iti 15 a litro a danum ket daytoy ti isuyat iti puon dagiti mula. Mabalin met a kanayon a suyatan ti puon dagiti mula iti organiko a likido a ganagan (tea manure) manipud iti takki dagiti ayup.
Panagganagan iti Awan Alep-epna a Tarong
Kadagiti tarong nga awan alep-epna, umdasen ti kombinasion ti kagudua a kilo a PCM ken 400 a gramo nga ammonium phosphate a kas pondo nga abono ti kada 10 a metro a linia ti nagmulaan nga aray. Uliten nga ikkan iti pangsupusop nga abuno inton’ nakaungaren dagiti bunubon .
Inton 3 LKP, puruakan (sidedress) ti kada puon iti 6 a gramo (0.4 a kutsara) nga urea sa inton 6 LKP, puruakan manen ti kada puon iti 3 a gramo a muriate of potash. Uliten a puruakan ti kada puon ti tarong iti 6 a gramo nga urea inton 9 LKP, ken 3 a gramo a muriate of potash inton 12 LKP.
Inton 15 LKP, puruakan manen ti kada puon iti 8 a gramo (apagkatlo iti maysa a kutsara) a kompleto a ganagan (14-14-14), wenno 160 a gramo ti isu met laeng a ganagan iti kada 10 a metro a linia ti nagmulaan nga aray.
Panangtaripato Kadagiti Bunubon
No agaramat iti plastik nga alep-ep, agaramid iti pagmulaan nga aray nga agakaba iti maysa a metro ken addaan iti kangato a 20 a sentimetro. Agaaddayo met dagitoy iti 0.8 a metro tapno adda lugar a pagnaan no kasta nga agsibug ken agganagan.
Palayasan ti nagbabaetan dagiti aray inton dua nga aldaw sakbay a yakar dagiti bunubon tapno lumamiis ti daga iti sirok ti plastik nga alep-ep ken marunaw dagiti naigampor a ganagan.
Dagiti laeng a bunubon nga agtaeng iti 30 agingga’t 35 nga aldaw ti yakar nga imula. Dagitoy ‘tay addaan iti 3 agingga’t 5 a bulong. Maysa laeng a bunubon ti imula iti kada disso. Kasapulan ti 2,222 a bunubon ti kada 1,000 a metro kuadrado a talon a naalepepan iti plastik, idinto nga umabot met iti 2,000 a bunubon ti laonen ti kada 1,000 a talon a saan a maalep-epan. Dagus a bisibisan dagiti palakay kalpasan a nayakarda.
Iti kalgaw, agsibug inton 7, 21, ken 30 nga aldaw kalpasan ti panagmula sa tunggal 10 nga aldaw kalpasan dayta. Basbassit ti kasapulan a danum dagiti naalep-epan a tarong ngem dagiti saan a naalep-epan.
Pursingen dagiti agtubo a saringit nga agtubo iti puon dagiti mula tapno makapataud iti napintas ken dekalidad a bunga. Saan a palpalubosan dagiti bunga ti tarong nga agsaringgayad ken maidekket iti daga. Nasken a mapursing dagiti saringit nga agtubo kadagiti puon tapno saan unay nga agdedekket dagiti bulong dagiti mula. Iti kasta, saan a maguyugoy dagiti peste nga insekto nga agumok iti nasamek nga aglawlaw ti tarong.
Panangpaksiat Kadagiti Peste
Rumbeng met nga ipangruna ti pannakasaluad dagiti tarong kontra iti kumutukot nga igges a managan iti eggplant fruit and shoot borer (EFSB). Narigat a paksiaten daytoy nga igges ta kumutukot daytoy iti rangaw, busel ti sabong, ken bunga ti tarong. Daytoy ti akimbasol no apay nga aglaylay ken agkuribateg ti mula.
Mapaksiat daytoy babaen ti panagdaldalus ken panangpugipog kadagiti naimpektaran a mula. Ukkonen dagiti nadadael a rangaw ken rim-iten dagiti igges iti unegda. Burasen amin a nadadael a bunga ken ipakan dagitoy iti dingo, ikali, wenno palungsotenda iti seliado a plastik a bag.
Malaksid iti EFSB, ti turikturikan a sammisammi ti kangrunaan a peste ti tarong no panagtutudo. Paksiaten daytoy babaen ti panangpuros ken panangrim-it kadagitoy, nangruna kadagiti iggesda nga agdudupudop iti likudan dagiti akimbaba a bulong. Ikkaten amin a daan a bulong ta ditoy ti kaayayo dagiti peste a paglemmengan. No napudot ti panawen, agraira met dagiti agkunnot a peste a kas iti aplat, ayam, kuto ti mula, ken berde a legleg.
Tapno malapdan wenno maibaba ti ipaayda a didigra, sapaen ti agmula ken manteneren ti umdas a kinadam-eg ti daga. Agpasuyot iti danum nga adda sabon ken silina dua a lawas kalpasan a nayakar dagiti palakay tapno gumalis dagiti bulong. No agpasuyot iti pestisidio, iturong ti murdong ti ispreyer iti sirok dagiti bulong nga isu ti yan dagiti peste. Ikkaten dagiti tumpuar a rusing kadagiti puon sakbay a tumpuar ti umuna a sabong tapno malapdan ti sobra a panagbaludbod ti mula nga isu ti kaay-ayo dagiti peste a pagbalayan.—O
Nasaysayaat no alep-epan dagiti mula a tarong nangruna no natikag ti lugar a nagmulaan.
Kanayon a suyatan ti puon dagiti mula iti tea manure manipud iti takki dagiti ayup.
Dagiti laeng a bunubon nga agtaeng iti 30 agingga’t 35 nga aldaw ti yakar nga imula.
No awan alep-epna, umdasen ti 0.5 a kilo a PCM ken 400 a gramo nga ammonium phosphate a kas pondo ti kada 10 a metro a linia ti gurit.
Panagmula iti di maalep-epan a tarong.

robotstxt: allowed

filter: keep


text:
Dagup ti domestiko a produkto
Ti dagup ti domestiko a produkto (Ingles: Gross domestic product (GDP)) ket mangibagbaga ti kuenta a paggatangan dagiti amin a pangileppas ti maimbegan ken serbisio a maparsua ti uneg ti maysa a pagilian iti maysa a panawen. Ti GDP ti tunggal maysa nga tao (per capita) ket naipanunutan a mangipatudo iti pagalagadan ti panagbiag ti maysa a pagilian;[2][3]Ti GDP ket saan a panagrukod iti kinabukodan a matgedan.
Pakasaritaan[urnosen | urnosen ti taudan]
Ti GDP ket naiparangarang babaen kenni Simon Kuznets para ti reporta iti Kongreso ti Estados Unidos idi 1934,[4] nga inalistuanna nga inbaga a saan nga usaren a panagrukod para iti nam-ay.
Dagiti nagibasaran[urnosen | urnosen ti taudan]
- ^ Naibatay kadagiti bilang manipud ti IMF. No awan dagiti bilang a magun-od para iti maysa a pagilian manipud ti IMF, dagiti World Bank a bilang ket isu dagitoy ti nausar.
- ^ O'Sullivan, Arthur. Awan wenno awan linaon ti
|title=(tulong)
- ^ Ti Presidente ti Franses ket agbirbiruk ti sukat ti GDP, Ti Guardian 14-09-2009.
Parlamento ti Europa, Departamento ti Annuroten nga Ekonomia ken Annuroten a Sientipiko: Maisakbayan a panagadal ti GDPPDF (1.47 MB)
- ^ Kimomision ti Kongreso ni Kuznets tapno agaramid ti maysa a sistema nga agrukod ti panaka-produkto ti pagilian tapno nasaysayaat a maawatan ti panagpasayaat ti Nalatak a ladingit Simon Kuznets, 1934. "Nailian a Matgedan, 1929–1932". Maika-73 a Kongreso iti Estados Unidos, maika-2 a gimong, dokumento ti Senado bilang. 124, panid 7. http://library.bea.gov/u?/SOD,888


text:
SAN FERNANDO CITY – Kinuna ni PNP Regional Director Police Chief Supt. Leopoldo Bataoil a silulukat ti PNP a mangawat kadagiti rebelde a gerilia nga agsubli iti ikub ti gobierno idinto a dinayawna ti isusuko itay nabiit ti dua a mapapati a kameng ti local communist terrorist (LCT) group.
Kinuna ni PNP Regional Director Police Chief Sup.t Leopoldo Bataoil nga apresiarenna ti pannakalawlawag ti panunot dagiti dua a nagtungpal iti ibababada iti kabanbantayan.
Nagsaruno a simmuko iti polis da Rodrigo Ambatang Bistikin, 40, am-ammo pay iti aliasna a Ruby, Raul, ken Ruksan, residente iti Barangay Nagtablaan Sta. Lucia, Ilocos Sur, ken ni Jose Alendayao Bennagen, 38, mabigbig pay iti aliasna a Gener, Jessie ken Jeric, residente iti Kimmarin, Salcedo, Ilocos Sur.
Kinuna ni Bataoil a da Bistikin and Bennagen ti maika-14 ken 15 a kameng ti KLG De Lara a simmuko iti daytoy a tawen.
Simmuko ni Bistikin idi Nobiembre 26 babaen ti koordinasion da Sta. Lucia Mayor Ferdinand Hernaez, ti 50th IB ti Philippine Army, Regional Mobile Group I, Regional Intelligence Investigation of PRO, Intel Branch of ISPPO ken ti 300th AISG, PAF.
Itay Disiembre 4, simmuko met ni Bennagen ken ni P/Insp. Melecio Anneb ti Candon City police station iti pagtaengan daytoy iti Camp Dangwa, La Trinidad, Benguet.
Nakalista ni Bistikin a kas No. 8 iti Order of Battle iti babaen ti KLG de Lara group nga agdakdakiwas iti maikadua a distrito ti Ilocos Sur idinto a nakalista ni Bennagen a No. 31 iti Order of Battle iti nasao met laeng a grupo para iti 3rd quarter.
“Nataltalged ti agbiag nga adda iti salinong ti gobierno ngem ti agdakdakiwas iti kabanbantayan nga an-anupen dagiti armada. Ngarud, kadagiti saan pay a simmuko, silulukat ti gobierno a mangawat kadakayo ken nakasagana ti pulisia a mangprotektar kadakayo,” kinuna ni Bataoil.
Innayon ni Bataoil nga inrusatna ti “Bring Home a Comrade Project” a mangted iti gundaway ken proteksion kadagiti rebelde nga agpangpanggep a sumuko.


text:
Nalpastayon ti dua a kita ti komunikasion, ti panagsurat ken idedengngeg (dumngeg). Isarunotayo ita ti panagsao.
No kitaentayo ti graph ti pannakaiwaras dagiti uppat a kita ti komunikasion, kaaduan ti dumngeg ta addaan iti 45%, nga ilgat, sumaruno ti panagsao (30%), ti agbasa (16 %) ken ti agsurat (9%).
Apay a nababbaba ti panagsao (agsao) ngem ti dumngeg? Wen met, ad-adu nga amang ti dumngeg ngem ti agsao. Ad-adu nga amang ti makabael a dumngeg ngem ti makabael nga agsao.
Narigat ti sumao, kunam sa. Saan amin a nalaing a dumngeg ket nalaing a sumao. Saan amin a nalaing nga agbasa ket isu met laeng ti kinalaingna nga agsao. Lalo pay ditan a saan amin a nalaing wenno makabael nga agsurat ket nalaing a sumao. Aba , adu dagiti nalaing a mannurat, kunam sa, a mabain a sumao. Maysaak ditan, he-he-he!
Sumao, kunam? Daydiay gagangay a sumao wenno makipatang, nalaka. Ngem saan met laeng a dayta ti klase ti sumao. Adda met interbio, diskurso, debate, ken dadduma pay. Ammom ngarud ti agdiskurso itatta? Ti makidebate? Amangan no mabainka pay a mainterbio iti radio wenno telebision, a kas kaniak (manen!). Nalaingak a sumurat ngem agtigergerak nga agdiskurso ken makidebate, wenno mainterbio, he-he-he! Nalaklaka kaniak ti sumurat ngem ti sumao. Idinto ta adu met ti nalaing a sumao, nalaing nga agdiskurso, makidebate, aginterbio, ngem dida ammo ti agaramid iti naurnos a sinurat.
Nupay 36% laeng ti ilgat a pakabuklan daytoy, adu ti saan a maawat iti trabaho a kayatda a serkan ta agtigergerda ken agblanko ti panunotda no mainterbioda. Dida ammo ti sasawendan.
Daytoy ti adalentayo ita kadaytoy a benneg.
Alaentayo nga umuna ti pakabuklanna:
1) Ti sumao ti kadakkelan amin a maaramidan ti tao.
Ta nalaka ti sumao, makisao, makituttot, agparnuay iti tuttoten, makisao iti awan kaes-eskanna, agsinnarita iti nalapat, wenno whispering sweet nothing. Nalaka nga aramiden dagitoy, saan? Ngem saan a nalaka amin, adda pasetna a narigat nga aramiden iti aktual a kas iti nadakamat iti ngato.
2. Kadarasan amin a wagas iti pannakikomunikasion.
Wen, no nakitamon ket pinaguniam, komunikasion daytan. No impis-itmo ta selpon, sinungbatannaka, nagsaokayo, komunikasionen iti panagsao dayta. Iti telepono, iti internet babaen ti webcam, agsaokayo a dua ken makitam pay a mismo ti kasasaom uray no dino a suli ti lubong a yanna. Teleconference no adukayo. Uray dikay met agkita ngem asidegkayo a dua, mabalin met ti pinnukkaw. Komunikasion latta dayta.
3. Naparpartak ken ad-adu ti pannakaaramatna iti amin a lengguahe ken dialekto.
Sakbay a nasursuro ti tao ti agsurat ken agbasa, ammonan ti agsao.
4. Kasiguraduan a kita ti komunikasion.
No agsangokayo a dua ket adda agbiddut, ora mismo makorehir dayta. Saan a kas iti panagsurat wenno babaen ti surat a mabayag pay sakbay a dumteng ti sungbat.
5. Agpannuray iti kinalaing ti maysa a tao a sumao ti panagballigina.
Kasano a makastrek iti trabaho ti maysa nga aplikante no saan a nalaing a sumungbat wenno mababain? Gwardya pa lang, bagsak na! kuna dagiti Anggalog no iti laengen panagdamag ti guardia no ania ti aramidem iti uneg ti opisina ket dimo ammo ti ibagbagam wenno agnerbioska, ayna, kasano ngarud a makastrekka iti trabaho?
Ni Mr. Pulitiko, no nengneng a sumao, marigatan a mangabak. Ngem no maiyalisna ti alipuspos ti kaaduan, ania ket a laingmon, kunada a! Ad-adu pay ketdi ti dumngeg iti nalaing a sumao ken mangbola a politiko.
Dakdakkel nga amang ti bentahe dagiti nalaing a sumao a titser, dagiti anaunser iti radio ken telebision ken dadduma pay a trabaho ngem dagiti tukmem.
Di pay maiyaw-awan ti nalaing a sumao. Kas pagarigan damona ti mapan iti maysa a lugar, namnamaem a saan a maiyaw-awan ti nalaing a sumao, ngamin ammona ti agdamag no sadino ti papananna. Saan laeng a maymaysa a tao ti pagdamaganna agingga a mapnek daytoy. No maminsan, napnek la ngaruden, agdamag pay laeng ken makiam-ammo tapno manayonan ti gayyemna kadayta a lugar. Ngem no mabain ti tao a makisao wenno mabain nga agdamag, maiyaw-awan la ketdi! Ad-adu pay ti gagayyem ti nalaing a sumao ngem ti nangina ti katayna.
Kadagiti aglako ngay? Mnn, kasano a makalako no mabain a sumao? Aglalo no balut wenno tinapay wenno tinapa, ikan, nateng wenno ania la ditan ti lakona, kasapulan nga ipukkawna. Bentahe dagiti nalaing a sumao ta kasapulan nga isao ti kinapintas ti tagilako tapno adu ti gumatang.
Kadagiti dumadaniw, dumidiskurso, dumadallot ken dumudung-aw, ay, adu ti mangdayaw kadakuada. Adu ti bentahe ti nalaing a sumao. Dakdakkel nga amang ti oportunidadna ngem ti saan a matimtimek. Iti laengen punsionan, amangan no nakapamitlonton daydiay nalaing a sumao a nangan ken naramananna aminen a putahe, ngem mabisinan ni dina ammo ti sumao ta mabain a dumawat iti kanenna!
Ti baro? Agbaak ti baro a dina maiyebkas ti ayatna! Daytay baliktad ti dilana a kunada.
(Adda tuloyna)


text:
SEGUN iti paliiwko kadagiti sumangsangpet a manuskrito ken kadagiti binasak (dagiti naisalip a sarita ken daniw), adu dagiti killo, putedputed ken awanan iti anag a binatog ken parapo.
Saan laeng a dagiti agdadamo no di pay dagiti beteranon wenno dagiti adda payen ukkorda a premio a mannurat ti nakapaliiwak iti kastoy.
Isu nga itoy a topiko, nasken a dakamatek ti kinapateg ti binatog ken parapo iti panagsurat. Ta agpannuray ti kinasayaat ti basaen ken makaawis iti imatang no naurnos ken naannayas dagiti binatog ken parapo.
Lalo iti sarita ken iti daniw.
No maipapan iti paria ti ibagbaga ti binatog, sana insagpaw ti tarong, okra manen, kamatis, bugguong, lasona, napukaw daydiay yuniti a kunkunatayo wenno kaisahaan ni Anggalog. Dina pay la imbaga a pinakbet ta isu met laeng nga isu ti turongenna.
Iti met parapo, kas maibasar kadagiti nagsangpet a manuskrito ken nabasak, no dadduma, saanko a maidasig no ania ti langada.
Adda daydiay nakabasaak (wenno nakangngegak sa) a ti panangidasigmo no ania dagiti parapoda ti sikreto da NVM Gonzales ken Francisco Sionil Jose.
Ta kasano ngamin aya ti agaramid iti parapo?
Iti Iluko, nalinteg ken naurnos dagiti parapo dagiti mannurat a babbai a kas kada Linda Lingbaoan-Bulong, Cecilia Peta-Kuan, Clarita Sumahit ken Virginia Duldulao. Ammoda wenno kabisadoda ti agsurat kadagiti parapo a makaay-ayo a basaen. Daytoy ti pagpigsaan dagiti sinuratda.
Apay kadi ti parapo ken binatog? Nasken aya?
Wen met a.
Malaksid iti topiko wenno idea, maisuratda a makaay-ayo. Dayta ti akem dagiti binatog ken parapo. Uray man napintas ti ideam no nakapsut met ti pannakaisuratna, nawara, kasla trampo a karrakarra a di met makaruar iti ruar ti bakod, awan serbina. Saan a kas dagiti AGINDUROG a trampo nga inton agsardeng, adayo ti tinarayna ken rimmuar pay iti bakod wenno iti uged a sirkulo.
Ania ngamin aya ti parapo? Kasano ti agaramid iti nalinteg a parapo ken nalaka a maawatan?
Ala, agsawentayo iti diksionario no ania ti parapo.
Paragraph is a group of related sentences developing a single topic.
Ti parapo ket grupo dagiti agkakaingas wenno addaan iti relasion a binatog iti maymaysa a topiko wenno idea wenno argumento.
Subliantayo ti ehemplo itay: no agaramid iti parapo maipapan iti paria, paria laeng dayta, awanen ti sabali pay a maisapit. No kayatmo nga ilawlawag wenno ibinsabinsa ti tarong , sa okra, sa bugguong wenno ania la ditan, addaanda iti bukod a parapo. Ngem no kayatmo a pagkaykaysaen ida amin iti maymaysa a parapo, saan a para paria ti aramidem no di parapo ti “pinakbet” ta dayta ti umno. Isu a kunana, related sentences developing a single topic.
Kasano aya ti agsurat iti nalinteg ken nalaka a maawatan a parapo?
Kastoy ti panangilawlawag ni Corazon Almario iti librona a napauluan iti Developing Skills in Grammar and Composition 2.
1. Limitaran ti parapo iti maymaysa laeng a topiko.
2. Mangpili iti topiko nga adda pannakaammom wenno topiko nga interesadoka.
3. Ikagumaan nga amin a binatog iti parapo ket parang-ayenna wenno pabilgenna ti topiko.
4. Usaren ti topiko a binatog a mangilawlawag iti kangrunaan nga idea iti parapo.
5. Agaramat iti clincher no kasapulan ti dramatiko nga epekto iti parapo.
6. Urnosen dagiti idea iti umno a wagas ken nagsasagannad tapno masurotan a nasayaat dagiti agbasa.
7. Usaren dagiti nadumaduma a tekniko iti panangidur-as iti panagsurat iti parapo.
8. Agaramat kadagiti transitional expression tapno agkakamayyet wenno agkakamet, agkakapet ti idea iti uneg ti parapo wenno dagiti parapo.
9. Usaren ti lengguahe a maitutop kadagiti agbasbasa.
10. Iturong iti umno a karirikna ti sinurat
Kastoy kano ti aramiden, kuna ni Almario. Sangapulo amin dagitoy a kangrunaan wenno nasken nga ikkan iti naan-anay nga imatang no kasano ti agsurat iti parapo. Ilawlawagtayo.
1. Limitaran ti parapo iti maymaysa laeng a topiko. Nailawlawagen.
2. Mangpili iti topiko nga adda pannakaammom wenno topiko nga interesadoka. Dika agsasao maipapan iti banag nga awan a pulos ti ammom wenno pamalpalatpatam ken saanka met nga interesado. Kas pagarigan koma maipapan iti kabaruanan a teknolohia, ti artificial intelligence a nangsukat iti optical process ti topikom, nasken nga adda ammom maipapan itoy a banag lalo iti nanotechnology agraman ti pakasaritaan dagiti immun-una ngem dagitoy a teknolohia kas iti vacuum tube, transistors, integrated circuit ken microprocessor (pangawag iti agdama a teknolohia). Dimo gamden nga ilawlawag ti E=emf2 Albert Einstein no dimo pay ammo ti P=V*V/R=V2/R=V2/R wenno E=square root of W*R=W/I=R*I ken dadduma pay nga equation ken formula iti energy wenno power wenno voltage source ken kanayonda. Ti topiko ket daytay ammomon, pamiliarka, kabisadomon, rinesertsmo, inadalmo, inamirismo, ineksperimentom.
3. Ikagumaan nga amin a binatog iti parapo ket parang-ayenna wenno pabilgenna ti topiko. Sangkadagullittayo daytoy kadagiti immuna a sinurat iti daytoy a kolum.
4. Usaren ti topiko a binatog a mangilawlawag iti kangrunaan nga idea iti parapo. Daydiay sawem iti parapo ket maitutop a para laeng iti topiko babaen ti panagaramatmo iti ababa, nalawag ken nagsasaggannad a binatog.
(Adda tuloyna)


text:
Imbatad ni Mrs. Lydia S. Gazmen, MSWD Officer a babaen iti koordinasion ti MSWDO ken kadagiti Dodoktor ti Dental Clinic ket mayeskediul ti papan dagiti ubbing iti tunggal Day Care Center (DCC) nga agpaamiris iti ngipenda iti nasao a dental clinic.
Umuna nga agpa-Dental Check-up dagiti Day Care Pupils ti Barangay ket tarabayen ida ti Day Care Teacher-da ken kasta metten ken ni Dr. Anastacia De Los Reyes, DMD agraman dagiti kameng ti Staff iti nasao a dental clinic.
Kabayatanna, naikkan dagiti ubbing iti libre a toothpaste ken toothbrush a kas pangtulong kadakuada ti Gobierno Lokal nga idauluan ni Mayor Josh Edward S. Cobangbang.
Dagitoy nga aksion ken inisiatiba ket gubuay iti napintas a koordinasion ti DOH, Provincial Health Office ken iti LGU Cabugao nga idauluan ni Mayor Josh Edward S. Cobangbang tapno mamantener ti dental a salun-at dagiti umili a maysa a kapatgan nga aspeto iti salun-at nga agtultuloy a matagiben. # (Web In-Action)


text:
Georges Pompidou
Ni Georges Jean Raymond Pompidou (Pranses: [ʒɔʁʒ pɔ̃pidu]; 5 Hulio 1911 – 2 Abril 1974) ket isu ti Primo Ministro ti Pransia manipud idi 1962 aginggana idi 1968, isu ti nagtengngel ti kapautan a panagtaken iti daytoy a puesto, ken kalpasanna nagbalin a Presidente ti Republika ti Pransia manipud idi 1969 aginggana idi pimmusay.
Biograpia[urnosen | urnosen ti taudan]
Isu ket naipasngay idi idiay komuna ti Montboudif, departamento ti Cantal idiay tengnga ti Pransia.[1] Kalpasan ti panagturposna ti literario ken dagiti humanidad idiay Lycée Louis-le-Grand, nga idiay ket ginayyemna ti taga-Senegal ken masakbayan a mannaniw ken estadista a ni Léopold Sédar Senghor, isu ket nagturpos manipud idiay École Normale Supérieure iti degrado ti Agrégation iti literatura.
Isu ket immuna a nagisursuro ti literatura idiay lycée Henri IV idiay Paris aginggana a inabangan idi 1953 babaen ni Guy de Rothschild nga agtrabaho idiay Rothschild. Idi 1956, isu ket naidutok a kas mangimaton a heneral ti dayta a banko, ti puesto a tinenggelna aginggana idi 1962. Kalpasanna, isu ket inabangan babaen ni Charles de Gaulle a mangimaton ti Pundasion Anne de Gaulle para iti sindrome ni Down (ni Anne nga anak a babai ni de Gaulle ket nagsakit ti Sindrome ni Down.
Kitaen pay[urnosen | urnosen ti taudan]
Midia a mainaig kenni Georges Pompidou iti Wikimedia Commons
Dagiti nagibasaran[urnosen | urnosen ti taudan]
- ^ Wall, E. H. (1976). "Pompidou, Georges Jean Raymond". Iti William D. Halsey. Collier's Encyclopedia. 19. Macmillan Educational Corporation. p. 236.


text:
BANTAY, Ilocos Sur – Dinungpar ti maysa a van ti maysa a traysikel a puon ti nakasugatan ti nagmaneho iti traysikel.
BANTAY, Ilocos Sur – Dinungpar ti maysa a van ti maysa a traysikel a puon ti nakasugatan ti nagmaneho iti traysikel.
Naitaray ni Francis Pelayo, 43, residente iti Puspos, ditoy nga ili, iti Metro Vigan Cooperative Hospital tapno mataming dagiti sugatna babaen ken ni Freddie Aguig, 20, baro, agnaed iti Quirino Hill, Baguio City, nagmaneho iti Starex van.
Naammuan iti inisial nga inbestigasion nga agsarsaruno dagiti dua a lugan nga agpadpada nga agpadaya iti direksion idi nadungso ti van ti traysikel a puon ti pannakatulid ken pannakasugat ti drayber ti traysikel.
Nakaro ti dadael ti traysikel idinto a napitpit ti sungo ti van.


text:
Rehion Administratibo ti Kordiliera
Ti Rehion Administratibo ti Kordiliera (Ingles: Cordillera Administrative Region (CAR)) iti Filipinas ket buklen dagiti probinsia ti Abra, Benguet, Ifugao, Kalinga, Mountain Province ken Apayao. Ti Siudad ti Baguio ti agpapay a rehional a sentrona. Ti rehion ti Kordiliera ket sakupenna ti kaaduan a paset ti kambambatayan Tengnga a Kordiliera iti Luzon, ti kadakkelan a kabambantayan iti pagilian. Daytoy a rehion ket taeng ti adu a nakaisigudan a tribu a sapasap a maaw-awagan iti Igorot.
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015] (iti Ingles) naala idi Hunio 10, 2016


text:
CANDON CITY – Napagmulta ti maysa a lalaki idinto a nakumpiska dagiti naputed a tarikayo a karga ti luganna idi nasalamaan dagiti polis sadiay Barangay Bagar ditoy siudad idi bigat ti Oktubre 16.
Napagmulta iti P1,800.00 ni Reynaldo Alcantara y Quiano, 49, naasawaan, ken residente iti Barangay Allangigan 2nd, Candon City gapu iti panaglabsingna iti PD 705 idinto a naipaima iti Department of Environment and Natural Resources dagiti naputputed a tarikayo a nasalamaan dagiti polis a naikarga iti Isuzu Elf a minaneho ni Alcantara a maibiahe koma iti Barangay Ambocao, Santiago, Ilocos Sur iti dayta nadakamat nga aldaw.
Pinasardeng dagiti polis bayat ti panagpatroliada iti Barangay Bagar ti Isuzu Elf a minaneho ni Alcantara kalpasan a nakaawatda iti report manipud iti hepe ti Barangay Peace and Order Action Team (BPAT) iti Barangay Amguid iti kaadda ti karga ti lugan a naputputed a tarikayo.
Kinumpiska dagiti polis dagiti naputed a mahogany ken G-melina nga agdagup iti 643.32 board feet ken agbalor iti P32,166.00 idi maysa laeng a certificate of transport nga inyisio ni Amguid Barangay Captain Romeo P. Del Rosario ti impakitana ngem awan ti permitna manipud iti DENR.#


text:
STA. LUCIA, Ilocos Sur – Agpada a nakainom dagiti drayber dagiti motorsiklo a nainbolbar iti aksidente idi rabii ti Mayo 9, segun iti pakauna a report ti polis ditoy nga ili.
Iti inisial a panagimbestiga dagiti polis, agpada a nakainom da Michael Rivera y Villanueva, 27, baro, residente iti Brgy Cabaritan, Santa Lucia, Ilocos ken ni Rodrigo Valdez y Banay, 27, baro, residente iti Barangay Baracbac, Galimuyod, Ilocos Sur idi mainbolbarda iti aksidente idi agarup 11:30 ti rabii ti nadakamat a petsa a nakaigapuan ti pannakasugsugatda..
Agpadaya a direksion ti Honda TMX a minaneho ni Rivera idinto nga agpalaud met ti Honda Wave a minaneho ni Valdez idi nagdinnungpar dagiti motorsikloda iti national highway a sakup ti Barangay Conconig East iti dayta a rabii.
Intaray dagiti personnel ti MDRRMC, Sta. Lucia Rescue team dagiti biktima iti Candon City Hospital ngem imballakad ti doktor sadiay a maiyalis ni Valdez iti ospital iti La Union gapu iti grabe a sugatna.
Pimmusay ni Valdez bayat ti kaaddana iti dalan ket indeklara ti attending physician nga awanen ti biag daytoy idi maidanon iti Bacnotan General Hospital.
Kuna ti polis a malaksid a nakainum dagiti nagmaneho, awan pay ti helmetda idi mapasamak ti aksidente.
Kabayatanna, lima a tattao ti naiyospital idi sinapgid ti maysa a kurong-kurong a minaneho ti maysa a kagawad ti kasabatna a motorsiklo iti provincial road ti Barangay Poblacion, Sto. Domingo idi malem ti Mayo 8.
Naipaagas iti Northside Doctor’s Hospital, Guimod, Bantay, Ilocos Sur da Rotzen Tubon y Tadena, 29, awanan asawa, mekaniko, ken dagiti insakayna a da Italia Rosenny Tubon y Tadena, 26, balasang, OFW, ken Sandy Tubon y Tabutol, 3, both residenteda amin iti Brgy Flora, Sto. Domingo, Ilocos Sur idinto a naitaray iti Tolentino Clinic and Hospital, Sto. Domingo da Brgy. Councilor Arnel Pio y Pacleb, 33, married, ken residente iti Brgy Alangan, Magsingal, Ilocos Sur ken Evelyn Resonable Ramos tapno mataming dagiti dunorda.
Kas maibatay iti inbestigasion, linisian ni Pio a nagmaneho iti Honda TMX 155 tricycle (kurong-kurong) ti muntuon ti daga iti dalanenna ket mapapati a kimmaut iti linia ti kasabatna nga Sniper 150 a minaneho ni Tubon a puon ti nakasapgidanna iti motorsiklo.
Segun pay iti report, malaksid nga awan ti plate number ti Sniper 150, awan pay ti lisensia ni Tubon nga agmaneho. (Tawid News)


text:
Amado V. Hernandez
Ni Amado Vera Hernandez (Septiembre 13, 1903—Marso 24, 1970) ket maysa a Tagalog a mannaniw, dramaturgo ken nobelista a mairaman kadagiti mannurat a Filipino a mangsalsalimetmet ken mangitagtag-ay iti "maseknan nga arte." Iti panirigan ni Hernandez, ti ti akem ti maysa a mannurat ket agpaay a kas konsensia ti kagimongan ken kas mangpasingked iti kinaindaklan ti ispiritu ti tao iti laksid ti saan a panagpapatas ken panangidadanes. Dagiti obra ni Hernandez iti prosa a Tagalog ket naisalumina iti kaaduan. Ti nobelana a Mga Ibong Mandaragit, a sinuratna kabayatan a naikursong iti pagbaludan, ket ti umuna a socio-polical a nobela a nangipalgak iti saksakiten ti kagimongan kas naparangarang kadagiti parikut nga agrario iti dekada 50.
Naited ken ni Hernandez ti Pammadayaw a Nailian nga Artista iti Filipinas iti Literatura idi 1973.
Obra[urnosen | urnosen ti taudan]
- Bayang Malaya
- Kung Tuyo na ang Luha Mo, Aking Bayan
- Panata sa Kalayaan
- Isang Dipang Langit
- Mga Ibong Mandaragit
- Luha ng Buwaya
- Amado V. Hernandez: Tudla at Tudling: Katipunan ng mga Nalathalang Tula 1921-1970
- Langaw sa Isang Basong Gatas at Iba Pang Kuwento ni Amado V. Hernandez
- Magkabilang Mukha ng Isang Bagol at Iba Pang Akda ni Amado V. Hernandez
Nagibasaran[urnosen | urnosen ti taudan]


text:
Amai Manabilang
Ti Amai Manabilang dati a Bumbaran ket maysa a maika-3 a klase nga ili iti probinsia ti Lanao del Sur iti Filipinas. Nabaliwan ti naganna manipud iti Bumbaran iti Amai Manabilang babaen ti Tignay ti Muslim a Mindanao Blng. 316[4] idi Enero 22, 2015
Dagiti baranggay[urnosen | urnosen ti taudan]
Ti Amai Manabilang ket nabingbingay a politikal kadagiti 17 a barbaranggay.[2]
- Poblacion (Apartfort)
- Bagumbayan
- Bandara-Ingud
- Comara
- Francfort
- Lambanogan
- Lico
- Mansilano
- Natangcopan
- Pagonayan
- Pagalamatan
- Piagma
- Punud
- Ranao-Baning
- Salam
- Sigu-an
- Sumugot
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Muslim Mindanao Act No. 316" (PDF). Naala idi 20 Nobiembre 2015.
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Friday, November 21, 2014
1st DAY TI PRISAA UNIT V ATHLETIC MEET, NAARAMID DAGITI GAMES
Cabugao, Ilocos Sur – Kalpasan nga ideklara ni Mr. Meneleo Palma, CSEE, EPS-MAPEH ti DepED-Ilocos Sur iti pannakalukat ti pay-ayam ti 2014 PRISAA Unit V Athletic Meet ket narugian dagiti nakaeskediul a panagsalip dagiti Atleta kadagiti sumaganad a major events: Basketball, Table Tennis, Lawn Tennis, Badminton, Taekwondo, Volleyball (B&G), Sepak Takraw, Track and Field, ken Javelin Throw.
Kabayatanna, aktibo met a nakigamulo iti pay-ayam dagiti Officiating Officials, Coaches, Atleta ti nadumaduma a Cluster a buklen dagiti pageskuelaan-pribado ti Ilocos Sur.
Naregta met dagiti First Aide a buklen dagiti RN-Heals Nurses ti RHU-Cabugao, dagiti mangmanmanehar iti dua nga Ambulansia ti Munisipio, MDRRMC Team nga idauluan ni Engr. Nestor B. Somera, Brgy. Tanod/BPATS-Bonifacio a nakadeploy iti game area.
Manamnama nga iti maikadua nga aldaw, Nobiembre 21, 2014 ket maammuanen dagiti nagballigi a Team iti tunggal event ken mangyalat iti Kampeonato kadaytoy a dinnayo.
Iti Part 1V ti Sports Competition ket maaramid dita ti Closing Program a pakaammuanto kadagiti nagballigi nga Atleta. # (Web In-Action)
Posted by Bayan ng Cabugao, Ilocos Sur at 9:11 AM
Subscribe to: Post Comments (Atom)


text:
Nailian a parke
Ti nailian a parke ket parke nga inus-usar para kadagiti panggep ti konserbasion. Masansan daytoy a reserba ti natural, semi-natural, wenno napadur-as a daga nga inrangarang wenno tagikua ti naturay nga estado. Urayno dagiti agmaymaysa a pagilian ket aggigiddiatda a mangikeddengda dagiti bukodda a nailian a parke, adda met ti sapasap a kapanunotan: ti panagay-aywan ti naatap a katutubo para iti posteridad ken kas simbolo ti nailian a pasindayag.[1] Iti pay maipatinayon, ti maysa a sangalubongan a gunglo, ti Sangalubongan a Kappon para iti Konserbasion ti Katutubo (IUCN), ken ti bukodn a Komision ti Lubong iti Nasalakniban a Luglugar, ket nangipalawag ti "Nailian a Parke" a kas ti bukodna a Kategoria II a kita dagiti nasalakniban a lugar. Bayat a dagiti kapanunotan para iti daytoy a kita ti nailian aparke ket datin a naisingasing, ti Estados Unidos ti immuna a nagbangon ti kastoy, ti Nailian a Parke ti Yellowstone, idi 1872. Ti kadakkelan a nailian a parke iti lubong a makasabat ti panangipalawag ti IUCN ket ti Nailian a Parke ti Akin-amianan a daya ti Greenland, a nabangon idi 1974. Segun ti IUCN, adda metten dagiti 6,555 a nalian a parke iti sangalubongan manipud idi 2006 a makaabot iti daytoy a kriteria. Ti IUCN ket agdama pay laeng a matungtung kadagiti parametro ti panangipalawag ti nailian a parke.[2]
Dagiti nailian a parke ket gangani dagitoy a nakalukat kadagiti agbisbisita.Kaaduan dagiti nailian a parke ket mangited ti pagliwliwaan iti ruar ken dagiti oportunidad ti panagkampo ken dagiti pay panagadal a naikari a mangpaadal ti publiko iti kinapangruna ti konserbasion ken dagiti natural a siddaaw iti daga a pakabirukan ti nailian a parke.
Dagiti nagibasaran[urnosen | urnosen ti taudan]
- ^ Europarc Federation (eds.) 2009, Living Parks, 100 Years of National Parks in Europe, Oekom Verlag, Munchen
- ^ "Pakasaritaan dagiti Nailian a Parke". Gunglo dagiti Turay ti Nailian a Parke. Naala idi 12 Nobiembre 2012.
Dagiti akinruar a silpo[urnosen | urnosen ti taudan]
Midia a mainaig iti Nailian a parke iti Wikimedia Commons


text:
Maika-10 a paralelo amianan
Ti maika-10 a paralelo amianan ket ti sirkulo ti latitud a 10 gradgrado iti amianan ti ekuador a plano ti Daga. Daytoy ket ballasiwenna ti Aprika, ti Taaw Indiano, ti Indiano a subkontinente, Abagatan a daya nga Asia, ti Taaw Pasipiko, Sentral nga Amerika, Abagatan nga Amerika ken ti Taaw Atlantiko.
Iti daytoy a latitud ti init ket makitkita para kadagiti 12 nga oras, 43 a minminuto iti las-ud ti solstisio ti kalgaw ken 11 nga or-oras, 33 a minminuto iti las-ud ti solstisio ti panaglalam-ek.[1]
Ti paset ti pagbeddengan a nagbaetan ti Guinea ken Sierra Leone ket naipalawag iti daytoy a paralelo.
Ti Kanal Sangapulo Grado idiay Taaw Indiano ket nainaganan iti daytoy a paralelo.
Likmut iti lubong[urnosen | urnosen ti taudan]
Mangrugi iti Kangrunaan a Meridiano ken mapan nga agpadaya, ti 10° a paralelo amianan ket lumabas iti:


text:
Friday, April 29, 2016
TOP 2 TEAMS, AGLABAN PARA ITI CHAMPIONSHIP GAMES!
Cabugao, Ilocos Sur – Iti pannaki-amad ti Web In-Action iti Abril 29, 2016, imbatad dagiti Coaches a naballigi a nalpas ti Quarterfinals ket maisaruno ti Semi-finals iti maang-angay a 2016 Cabugao Basketball Tournament.
Dagiti Top 4 Contenders a Team ket isuda ti Rizal Team, Sagayaden Team, Namruangan Team ken ti Turod Team.
Kalpasan ti Round Robin dagitoy a Magic 4 ket nangatiw ti Rizal Team ken ti Namruangan Team para iti Best of Three a panagsalisalda a pakaammuanton iti agkampeon!
Kas iti gagangay, innayon dagiti napagdamagan a naregget dagiti Basketball Cheerers ken Sympathizers nga agindeg kadagita a barangay a mangtartarabay/mangsursurot kadagiti Players-da a makibalubal iti basketball iti Cabugao Cultural and Sports Complex a pakaang-angayan dagiti naka-schedule a Game.
Segun iti kaaduan a mapan agbuybuya, imbatadda nga agtultuloy a naurnos ken natalna iti mapaspasamak a sinnalip gapu iti naipakpakauna a pannakaannurot ti sportsmanship ken disiplina iti tunggal Player para iti daytoy a kangrunaan a summer sport. # (Web Situational Report)
Dagiti Top 4 Contenders a Team ket isuda ti Rizal Team, Sagayaden Team, Namruangan Team ken ti Turod Team.
Kalpasan ti Round Robin dagitoy a Magic 4 ket nangatiw ti Rizal Team ken ti Namruangan Team para iti Best of Three a panagsalisalda a pakaammuanton iti agkampeon!
Kas iti gagangay, innayon dagiti napagdamagan a naregget dagiti Basketball Cheerers ken Sympathizers nga agindeg kadagita a barangay a mangtartarabay/mangsursurot kadagiti Players-da a makibalubal iti basketball iti Cabugao Cultural and Sports Complex a pakaang-angayan dagiti naka-schedule a Game.
Segun iti kaaduan a mapan agbuybuya, imbatadda nga agtultuloy a naurnos ken natalna iti mapaspasamak a sinnalip gapu iti naipakpakauna a pannakaannurot ti sportsmanship ken disiplina iti tunggal Player para iti daytoy a kangrunaan a summer sport. # (Web Situational Report)
Posted by Bayan ng Cabugao, Ilocos Sur at 4:44 PM
Subscribe to: Post Comments (Atom)


text:
Monday, February 18, 2013
PARENTS, ALUMNI & STUDENTS NIGHT TI CI FOUNDATION
Cabugao, Ilocos Sur – Naangay ti Parents, Alumni and Students Night iti karabiyan ti maikadua nga aldaw ti 86th Foundation Anniversary (Pebrero 15-17, 2013) ti Cabugao Institute idi Pebrero 16, 2013 iti Cabugao Institute Open Auditorium, Cabugao, Ilocos Sur a nagpartisiparan dagiti kameng ti CI Batches 1963, 1973 ken 1988.
Naluktan ti programa babaen ti Invocation nga indauluan ni Ms. Elsie Suero Escueta, impatayab ti banda ti Philippine National Anthem, Cabugao Hymn ken CI March iti panangidaulo ni Mr. Romeo Solar, Assistant Principal. Iti Words of Welcome ni Director (Ret.) Judge Efren S. Ubungen, imbinsana ti pateg ti panagtitipon ket gubuayen iti sinninged ni ayat ken panagtitinnulong.
Kalpasan ti nagsaruno nga intermission numbers ti Selected CI Students ken CI Faculty & Staff, nangipaay ti Keynote Address ni Mayor Edgardo “Ediboy” S. Cobangbang, Jr. Kimmablaaw ken nagyaman ni Mayor Ediboy iti natibker a panagtitimpuyog dagiti alumni, nagannak ken estudiante iti tinawen a panangesponsor dagiti batches iti anibersario ti pannakaipasdek ti Cabugao Institute. Binigbigna pay dagiti gagarda nga agsubli iti ilida a Cabugao a makiinniliw, mangkita ken mangpairut ti linnangen ken mangipaay iti mabalinda nga itulong iti naggapuanda a pagadalan.
Insupusop ti Ama ti Ili a dagitoy nga agtultuloy a tagipatgen a galad ti Cabugaoenios ket saan a magatadan ti pategda ken maipaay a pagwadan ti sapasap ken iti sumarsaruno a henerasion iti dumurdur-as nga ili ti Cabugao.
Kalpasan ti pabuya dagiti kameng ti Parent-Guardians Association (PGA), impresentar ni Assistant Principal Romeo Solar dagiti partisipantes ti Class 1988 a ditoy a pakaibilanganen ni Mayor Ediboy. Naisaganad ti Turnover ti CI Banner kadagiti pannakabagi ti Class 1989 a sumaruno nga agesponsor.
Inyam-ammo ni Mr. Dennis Abara, Alumnus Class 1988 ti Speaker iti Class 1988 nga isu ni Forester Jimson Solatre. Panangiburay ti padas, pateg ti kinaklase ken ti Alma Mater (eskuela CI) ti anag ti mensahena.
Impresentar met ken inyam-ammo ni Dr. Augusto Sumalde dagiti Alumni ken Speaker ti Class 1973 a ni Ms. Lorna Cobangbang-Tejada kalpasan ti Turnover ti CI Banner iti Class 1974. Panagballigi iti propesion ken panagbaniaga, panangtaliaw ti nagadalan ken panangtaginayon ti panaglalangen ti bugas ti mensahe ni Ms. Tejada.
Dagiti Emcee: Mrs. Josie Santella-Callanta ken Engr. Charlie Concepcion ti nangiyam-ammo ken ni Mr. Esmeraldo Pascua, Speaker ti Class 1963. Panagballigi dagiti annak, pateg ti nagadalan ken panagkakadua ti anag ti panagsarita ni Mr. Pascua. Nayallawat ti CI Banner iti Class 1964 a sumarunonto nga agesposor.
Nagsarita ni Dr. Diocaesar S. Suero, CIAA President. Naited dagiti Certificate of Recognition kadagiti Host Classes: 1963, 1973 ken 1988 babaen kada Director Efren S. Ubungen ken Miss Maria S. Rondon, Principal.
Napnuan kaipapanan iti pannakaitandudo ti pageskuelaan ti Cabugao Institute iti kaibatogan ti Closing Remarks nga impaay ni Miss Maria S. Rondon, Principal. # (Web In-Action)
Naluktan ti programa babaen ti Invocation nga indauluan ni Ms. Elsie Suero Escueta, impatayab ti banda ti Philippine National Anthem, Cabugao Hymn ken CI March iti panangidaulo ni Mr. Romeo Solar, Assistant Principal. Iti Words of Welcome ni Director (Ret.) Judge Efren S. Ubungen, imbinsana ti pateg ti panagtitipon ket gubuayen iti sinninged ni ayat ken panagtitinnulong.
Kalpasan ti nagsaruno nga intermission numbers ti Selected CI Students ken CI Faculty & Staff, nangipaay ti Keynote Address ni Mayor Edgardo “Ediboy” S. Cobangbang, Jr. Kimmablaaw ken nagyaman ni Mayor Ediboy iti natibker a panagtitimpuyog dagiti alumni, nagannak ken estudiante iti tinawen a panangesponsor dagiti batches iti anibersario ti pannakaipasdek ti Cabugao Institute. Binigbigna pay dagiti gagarda nga agsubli iti ilida a Cabugao a makiinniliw, mangkita ken mangpairut ti linnangen ken mangipaay iti mabalinda nga itulong iti naggapuanda a pagadalan.
Insupusop ti Ama ti Ili a dagitoy nga agtultuloy a tagipatgen a galad ti Cabugaoenios ket saan a magatadan ti pategda ken maipaay a pagwadan ti sapasap ken iti sumarsaruno a henerasion iti dumurdur-as nga ili ti Cabugao.
Kalpasan ti pabuya dagiti kameng ti Parent-Guardians Association (PGA), impresentar ni Assistant Principal Romeo Solar dagiti partisipantes ti Class 1988 a ditoy a pakaibilanganen ni Mayor Ediboy. Naisaganad ti Turnover ti CI Banner kadagiti pannakabagi ti Class 1989 a sumaruno nga agesponsor.
Inyam-ammo ni Mr. Dennis Abara, Alumnus Class 1988 ti Speaker iti Class 1988 nga isu ni Forester Jimson Solatre. Panangiburay ti padas, pateg ti kinaklase ken ti Alma Mater (eskuela CI) ti anag ti mensahena.
Impresentar met ken inyam-ammo ni Dr. Augusto Sumalde dagiti Alumni ken Speaker ti Class 1973 a ni Ms. Lorna Cobangbang-Tejada kalpasan ti Turnover ti CI Banner iti Class 1974. Panagballigi iti propesion ken panagbaniaga, panangtaliaw ti nagadalan ken panangtaginayon ti panaglalangen ti bugas ti mensahe ni Ms. Tejada.
Dagiti Emcee: Mrs. Josie Santella-Callanta ken Engr. Charlie Concepcion ti nangiyam-ammo ken ni Mr. Esmeraldo Pascua, Speaker ti Class 1963. Panagballigi dagiti annak, pateg ti nagadalan ken panagkakadua ti anag ti panagsarita ni Mr. Pascua. Nayallawat ti CI Banner iti Class 1964 a sumarunonto nga agesposor.
Nagsarita ni Dr. Diocaesar S. Suero, CIAA President. Naited dagiti Certificate of Recognition kadagiti Host Classes: 1963, 1973 ken 1988 babaen kada Director Efren S. Ubungen ken Miss Maria S. Rondon, Principal.
Napnuan kaipapanan iti pannakaitandudo ti pageskuelaan ti Cabugao Institute iti kaibatogan ti Closing Remarks nga impaay ni Miss Maria S. Rondon, Principal. # (Web In-Action)
Posted by Bayan ng Cabugao, Ilocos Sur at 9:14 AM
Subscribe to: Post Comments (Atom)


text:
VIGAN CITY – Agbakante ti puesto ti presidente ti University of Northern Philippines iti panaggibus ti termino ti agdama a presidente iti daytoy a bulan.
Segun iti maysa nga opisial ditoy a pagadalan, agpatingga ti termino ni UNP President Lauro Tacbas inton Hunio 30.
Awan pay ti napili a sukat ni Tacbas agsipud ta nasakaw ti election ban.
Agtalinaed ni Tacbas nga oficer in charge ti UNP agingga nga adda makumpirma a kasukatna kas sumaruno a presidente ti unibersidad.
Ni pay Tacbas ti outgoing president ti Philippine Association of State Universities and Colleges.#


text:
Tapno agballigi ti maysa a negosio, kasapulan a nasayaat ti klase ken pannakaipakete dagiti tagilakona tapno maawis ti imatang dagiti gumatang.
Dayta ti kangrunaan a makagapu no apay nga aggasto dagiti dadakkel a kompania iti dakkel, iti man radio, warnakan ken telebision, tapno maipromotda dagiti produktoda wenno tagilakoda kadagiti aggatang a konsumer.
Iti maysa a surbey a naisayangkat itay nabiit, naduktalan a ti radio, telebision ken warnakan ti kangrunaan a pagtaudan ti pannakaammo dagiti umili maipapan iti maysa a kandidato.
Pammaneknek daytoy ti resulta dagiti surbey a dagiti kandidato para senador nga addaan nalatak a nagan ken apeliedo dagiti adda iti nangato a puesto wenno ranking kadagiti manamnama nga ibutos dagiti napagsaludsodan a botante. Name recall a kunada. Dakkel ti maitulong dagiti mangngeg, mabuybuya ken mabasbasada iti radio, telebision ken pagiwarnak iti pannakapaadda ti awareness dagiti botante kadagiti paidasig a kandidato.
Maiyarig met ti politika iti negosio ket maibilang a tagilako wenno maysa a produkto dagiti politiko. Dayta ti gapuna a tunggal eleksion, saan nga agpangadua dagiti politiko a mangilatang iti dakkel a pondo para kadagiti anunsio iti radio, tv wenno warnakan.
Kas tagilako tapno maliwliwna dagiti gumatang wenno botante, aglasat dagiti kandidato iti nadumaduma a proseso tapno mailemmeng dagiti pagkamtudan wenno pakaarusanna kadagiti sabali a kandidato ket maiyunay-unay dagiti pagpigsaanna iti imatang ti publiko.
Ngarud, no eleksion, saan a nakakaskasdaaw a mangegtayo a maiyapiring iti maysa a kandidato ti “naretoke a ladawanna” a mangibambando kadagiti napintas a galad ken sagudayna kas mangituray ken “adipen dagiti umili”.
No palausen ti manarita, agbalin dagitoy a politiko a “sanggir dagiti umili”, “namnama ti kaadduan,” “nasaririt, natakneng,” “mapagtalkan a mangidaulo,” ket isuda laeng ti “rumbeng a mangituray” tapno agdur-as metten ti ilida wenno probinsiada a nabayagen a nabaybay-an gapu iti kinamanagbaybay-a ti napalabas a nagturay.
Dimi naaluadan ti nagkatawa idi nangegmi iti radio ti jingle ti sumagmamano a kandidato a nagkuna a “pusona nabalitokan,” “lider a kasiglatan,” idanonna ti “nadungngo a panagserbi” ken “kasapulan ti probinsia”.
Ngem iti biangmi, saanen a nengneng dagiti botante. Ammodan ti naguneg dagiti kandidato a paidasig kadakuada. Ammodan ti inalat dagiti kandidato a paibutos manen. Ammodan a dagitoy dagiti agtuturay a sa laeng ammoda ti umasideg kadagiti umili no tiempo ti eleksion.
Wen, uray makalupkopan man iti nabursi ken narangrang nga aruat ti maysa a tagilako, dinton gatangen dagiti umili kalpasan ti pannakapadasda a nalimlimuanda iti napalabas. Kasta met ti maysa a politiko. Mabalin a maallilawna dagiti botante iti naminsan wenno namindua ngem saan nga amin a panawen. Dumtengto ti panawen a maamiris dagiti umili a saan gayam a maikari ti politiko nga ipuestoda iti turay.#


text:
VIGAN CITY – Maysa a guardia ti inaresto dagiti polis gapu ta dina kayat ti agbayad iti nainomna iti maysa a videoke bar ditoy siudad.
Inaresto ti alert team ti kuerpo ti polis ditoy ni Antonio del Pilar, 38, residente iti Naguilian, Caoayan, Ilocos Sur, security guard, gapu ta dina kayat ti agbayad iti P370 a pateg ti ininomna iti Umali Kayo Videoke Bar ditoy siudad.
Mapapati a nagpammarang pay ti suspetsa a maysa a polis.
Nupay kasta, napalubosan met laeng ti suspetsa kalpasan a napan innala ti kabsatna.#


text: AUSTRALIAN INVESTORS. Impasiar ni Gov. Luis “Chavit” Singson ken ni San Juan Mayor Benjamin Sarmiento (saan a nairaman iti retrato) dagiti Australian businessmen nga akinkukua iti Imperial Tobacco iti maysa a bodega sadiay San Juan, Ilocos Sur tapno mismo a makitada ti pannakadasigdasig dagiti naluto a bulong ti tabako. Inawis ti gobernador dagiti Australian investors nga agnegosio iti probinsia tapno adda sabali a dakkel a kompania nga aggatang iti tabako malaksid ti Philip Morris ken Fortune Tobacco. (Mancielito S. Tacadena/Dante Tacata)


text:
GALIMUYOD, Ilocos Sur – Maysa a babai ti nasugatan iti nadumaduma a paset ti bagina idi natinnag iti traysikel a naglugananna bayat nga agdaldaliasat iti kalsada ti barangay Daldagan iti daytoy nga ili.
Nabigbig ti biktima a ni Liberty Guilambo, 31, ken residente iti Poblacion.
Naammuan iti inbestigasion a naglugan ti biktima iti maysa a TMX 155 a traysikel, awanan plaka, ken minaneho ni Estella Sabado, 25, ken kalugaran ti biktima.
Kabayatan nga agdaldaliasat ti lugan iti Salcedo-Candon road, partikular iti sanguanan ti simbaan Katoliko iti daytoy nga ili nga agturong iti daya a direksion, nag-overtake ti sabali a traysikel, ket tapno maliklikan ti aksidente, bigla nga insikko ti driver ti lugan a nakaigapuan ti panakatinnag ti biktima.
Nagsagrap ti biktima iti sugat iti nadumaduma a paset ti bagina ket naipan iti Resonable Clinic and Hospital para iti panakaagasna.


text:
TAGUDIN, Ilocos Sur – Gapu iti pannakasalaponna iti suspetsa, nadisnog ti maysa a lalaki.
Nainaganan ti nadisnog a ni Eric Bermudez, 27, ken agnaed iti Barangay Ambalayat iti daytoy nga ili idinto a nabigbig ti dimmisnog kenkuana a ni Ronald Andaya iti daytoy met laeng nga ili.
Iti pulong ti biktima iti kuerpo ti pulisia, kinunana a nagturong iti pagadalan iti elementaria iti lugarda tapno makipaset iti sala.
Dimmawat pay ti biktima iti pammalubos a lumabas iti grupo a nakairamanan ti suspetsa. Ngem aksidente a nasagidna ti luppo ni Ronald Andaya a nakaigapuan ti panagpudot suspetsa ket dinanognan ti rupa ti biktima.
Gapu iti butengna, timmaray ti biktima ket nagpatulong iti barangay official iti dayta a lugar.


text:
Papa Juan XVII
Ni Papa Juan XVII (pimmusay idi 6 Disiembre 1003), naipasngay a kas ni John Sicco, ket ti anak a lalaki ti sabali pay a Juan Sicco,[1] ket naipasngay idi idiay rehion ti Roma a nakunkuna idi a kas ti Biveretica.[2] Isu ti nangsaruno kenni Papa Silvestre II a kas Papa manipud idi 16 Mayo 1003, ngem isu ket pimmusay kalpasan ti innem a bulan.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig kenni Papa Juan XVII iti Wikimedia Commons


text:
Irosin, Sorsogon
Ti Irosin ket maysa a maika-2 a klase nga ili iti probinsia ti Sorsogon iti Filipinas.
Dagiti baranggay[urnosen | urnosen ti taudan]
Ti Irosin ket politikal a nabingbingay iti 28 a barbaranggay.[2]
- Bagsangan
- Bacolod (Poblacion)
- Batang
- Bolos
- Buenavista
- Bulawan
- Carriedo
- Casini
- Cawayan
- Cogon
- Gabao
- Gulang-Gulang
- Gumapia
- Santo Domingo (Lamboon)
- Liang
- Macawayan
- Mapaso
- Monbon
- Patag
- Salvacion
- San Agustin (Poblacion)
- San Isidro
- San Juan (Poblacion)
- San Julian (Poblacion)
- San Pedro
- Tabon-Tabon
- Tinampo
- Tongdol
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Sorsogon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Sorsogon". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Dagiti solusion tapno malapdan
ti panagraira ti krimen
Dagiti sumaganad dagiti solusion
tapno malapdan ti panagraira ti krimen:
1. bumassit ti krimen no nadur-as
ti ekonomia. Maysa a gayyem ti nagkuna a no adda naggian iti tian ti
maysa a tao, ad-adu ti matrabahona ket dakdakkel ngarud ti
produksionna nga agtungpal iti nawadwadwad met a masapulanna. No
sumayaat ti pamastrekanna, ad-adda pay nga igaedna ti lalo nga
idudur-as ti panagbiagna. No nasayaat ti panagbiag ti maysa nga
agindeg, ganggannaet kenkuana ti panagpanunot iti dakes a wagas
tapno agbiag.
2. pannakaipakat ti epektibo a
panagplano iti pamilia. Madakamat ditoy a kaaduanna kadagiti
managdakdakes ti produkto ti napanglaw a kaamaan a kaaduanna met a
masarakan ti pagtaenganda kadagiti maibilang nga eskuater. Gapu iti
kaadu ti ngiwat a pakanen ti maysa a tao a di met kabaelan nga
ilangoy iti bassit a matgedanna agsipud ta nababa met laeng ti
nagaw-atna nga adal, kapilitan a bumirok iti wagas wenno panglakagan
tapno maitedna dagiti kasapulan ti pamiliana ngem kaaduanna babaen ti
narugit a wagas kas iti panangisayangkat iti panagtakaw,
panaghold-ap, panagitalaw, panaglako iti maiparparit a droga a
masansan nga agtunged iti kinadamsak wenno krimen.
3. pannakapili dagiti makabael ken
nalinteg a lider-publiko nga agputar ken mangipakat kadagiti
kasapulan a linteg a mangpaksiat iti krimen. No napudno ti maysa a
lider iti pagannonganna, uray no ania ti maidiaya kenkuana, saanna
nga awaten. Ngem narigaten ti agbirok kadagitoy a kita ti lider iti
agdama a panawen.
4. pannakaited ti naan-anay nga
edukasion kadagiti umili a pakaipangrunaan iti moral ken naimbag a
kababalin. Ditoy ti sumrekan dagiti mannursuro. Itedda koma ti
naan-anay nga imatangda kadagiti asignatura a mangitag-ay iti moral
ken naimbag a kababalin tapno maipaagsep kadagiti estudiante ti
kinapateg dagitoy iti pannakilangenda iti pada a tao.
5. pannakitinnakunaynay ti
Simbaan, media ken grupo sibiko iti pannakasaluad iti urnos ken
talna. Ta no awan ti kooperasion dagiti umili, saan nga agballigi
dagiti pannakabagi ti linteg a mangsaluad iti urnos ken talna ti
pagilian. Ngem no dadduma, dagiti met laeng umili ti mapabasol no
apay nga agraira ti krimen. Uray no maseknanda, saanda nga umasideg
iti linteg. Bay-anda lattan, wenno agulimekda lattan, banag a saan
koma a mapasamak. No agtultuloy lattan nga “awan ti mangegda, awan
ti makitada, ken awan ti maibagada”, mapatured dagiti managdakdakes
ket pagtungpalanna, aramidenda latta ti kayatda.
Kasta met ti Simbaan. Babaen ti
pulpito, maidagadag kadagiti umili ti kinapateg ti pannakitinnulong
iti turay iti pannakasaluad iti urnos ken talna. Igaedna koma met ti
mangbuangay kadagiti gunglo a pakaikappengan dagiti agtutubo tapno
adda pangipaayanda iti imatangda a saan ket a ti pannakibarkadada a
kaaduanna a pakaisungsonganda iti dakes a bisio ken aramid.
Uray dagiti gunglo-sibiko, dakkel
met ti akemda iti pannakasaluad ti urnos ken talna. Makatulongda iti
pannakalapped iti panagraira iti krimen babaen kadagiti seminar ken
workshop a pangawisanda kadagiti umili nangnangruna dagiti agtutubo a
pakipakitaan dagiti dakes nga ibunga dagiti makailuod a bisio kas iti
apiang, marihuana ken shabu ken dadduma pay a droga, dagiti dakes a
pagtungpalan iti panagpababa ti moralidad iti kagimongan ken dadduma
pay a pakaseknan ti panagbiag.
Saan ngarud a dagiti laeng
pannakabagi ti linteg ti pakaituduan iti pammabasol iti panagraira ti
krimen. Adda met pakababalawan dagiti dadduma a sektor kas iti
pamilia, Simbaan, media, ken dagiti turayen a nagliway iti annongenda
tapno maawan dagiti makagapu iti pannakapanunot ti maysa a tao nga
agaramid iti dakes.#


text:
Nasken ti pammalubos ti National Museum iti kastoy nga aramid a panagkali ken panagurnong kadagiti skeletal remains ta isu ngamin ti mangay-aywan kadagiti cultural ken historical a luglugar. Isu nga awan ti asinoman a mapalubosan a mangaramid itoy no awan ti pammalubos manipud iti National Museum. Saan a maipalubos ti panagala kadagiti artifacts kadagiti excavation sites no awan ti panangiwanwan ken superbision ti National Museum.
Saan laeng a daytoy kaso dagiti Hapon iti Manila ti nangited iti tubeng iti panagurnongda kadagiti skeletal remains dagiti napasag a Hapones idi makadua a gubat sangalubongan. Naidarum dagiti Hapon, nga isuda Tomochika Uyama, officer iti Japanese Embassy, kasta met kada Suminori Arima, Mitsuo Watanabe, Usan Kurata, Hiyoro Tabe, Hidekazu Nishimura, Hidaya Chiba, Masako Enari and Hiroyuki Moyino, agpapada amin nga empleado ti Kuentai Investigations.
Kinuna ni Norma Reynaldo, makinkukua iti Hidden Paradise Resort, nga indarumna dagiti Hapon iti damage suit gapu iti panaglabsingda iti “privacy and property rights” ken kas “affront to our cultural sensitivities as Filipinos.” Dumawdawat daytoy iti bayad ti danios perwisio ken litigation fee gapu iti pannakadadael ti resort kadagiti klienteda lalo kadagiti nangibabawi iti reserbasionda.
Nangrugi daytoy idi immawag ti Kuentai Travel Agency nga adda dagiti Hapones nga agpareserba iti resort. Hulio 18 iti daytoy a tawen idi simmangpet dagiti Hapon. Nagpagatang pay dagitoy a Hapon a guest ti resort kadagiti adu a kaykayo a pagtungo ket impempenda iti asideg ti basketball court ti resort. Kiniddaw dagitoy a Hapon ken ni Renifer Flores, maysa nga empleado ti resort, a mangkali iti abut iti yan dagiti pempen dagiti kayo. Iti kabigatanna iti Hulio 20, inaramiden dagiti Hapon ti ritualda a Shokotsu Shiki. Nasaksian dagiti dadduma a guest ti panagpuor kadagiti rurog ken tultulang, ken ti napasamak a chanting ken panagkararag nga inaramid dagiti Hapon. Kalpasanna, nag-check out dagitoy.
Idi inusisa ti management ti resort ti pinanawan dagiti Hapon, naklaatda laengen iti natakuatanda a tultulang a napuoran ken saan dagiti naikali. Makalawas kalpasanna, naammuan laengen ni Reynaldo a naggapu kadagiti napasag iti maikadua a gubat sangalubongan dagiti tultulang a napuoran ken naikali iti resortna. Iti dayta a pasamak, naglak-am ti resort iti economic losses gapu iti panagatras dagiti pre-booked a guestda ken awanen ti mayat a mapan iti resort. Isu nga indarum ni Reynaldo dagiti Hapon a nangkiddawanna iti P8 million compensatory damages ken sabali pay a P1 million moral ken exemplary damages ken reimbursement ti litigation fee a P500,000.00 nga agdagup amin iti P9.5 million pesos.
Iti laksid itoy nga asunto, agtultuloy latta dagiti Hapon nga agurnong kadagiti rurog ken tultulang dagiti napasag a Hapones iti maikadua a gubat sangalubongan lalona iti Cordillera. Isu a napasamak ti pannakapuor kadagiti naurnong a tultulang sadiay Ifugao. Saan a tagidaksen dagiti Ifugao ti napasamak ta kaaspingna ti kulturada a bogwa. Nasken ti panaginana, talna ken pia dagiti napasag a biktima ti nadangkok a gubat. Napasamak ti naudi a panagpuor kadagiti tultulang, rurog ken kabkabanga idi Nobiembre 22, 2009 sadiay Brgy. Uhaj, Banaue, Ifugao.
Kalaksidan itoy, naidukomentario dagiti ritual a napaspasamak iti Cordillera babaen ken ni Baguio’s film maker ken local artist, Kidlat Tahimik.
Nasken nga aglunit ti sugat ti nadangkok a gubat a nakapasagan ti nasurok sangariwriw a Hapon ken kasta met ti rinibribu a Filipino ken Amerikano. Saan nga aglunit ti sugat agingga nga awan ti panangikarkararag kadagiti amin a napasag.#


text:
TAGUDIN, Ilocos Sur – Nairaman a napuoran ti maysa a baket iti uram a napasamak iti Barangay Del Pilar ditoy nga ili idi rabii ti Disiembre 26.
Nasarakan a maysan a bangkay gapu iti pannakauram ni Ursula Somera y Licos, 75, ina ti akinkukua iti balay a ni Eduardo Somero y Licos, 45, naasawaan, residente iti nasao a barangay.
Mapapati a nangrugi ti uram iti aganay alas 8:30 ti rabii ti nadakamat nga aldaw ket nadepdep ti apuy iti agarup alas 9:20 babaen ti panagtitinnulong ti Tagudin fire station, Bangar fire station ken kapolisan ditoy.
Mapattpatta nga agbalor iti P20,200 ti dimmapo a balay a naaramid iti nalag-an laeng a material.#


text:
Plantilia:Ammom kadi/Nobiembre 21< Plantilia:Ammom kadi
- ... a ni Theodore Roosevelt (nailadawan) ket isu ti kaubingan a Presidente ti Estados Unidos?
- ... a ti DNA ket maysa kadagiti tallo a kangrunaan a makromolekula a kammasapulan para kadagiti amin nga ammo a porma ti biag?
- ... a ti Imperio a Britaniko iti katurayanna, ket isu idi ti kadakkelan nga imperio iti pakasaritaan ken kangrunaan a bileg ti sangalubongan?
- ... a ti ateismo ket nagtaud manipud ti Griego nga ἄθeoς (atheos), a kayatna a sawen ket "awan ti dios wenno awan dagiti dios"?
- ... a ti siensia ket nanipud ti pagsasao a Latin a scientia a kayatna a sawen ket "pannakaammo"?


text:
Britney Spears
Ni Britney Jean Spears (naiyanak idi Disiembre 2, 1981) ket Amerikana a kumakanta ken aktres. Naipasngay idiay McComb, Mississippi, ken dimmakkel idiay Kentwood, Louisiana, isu ket nagpabpabuya kadagiti papel a kas aktres kadagiti produksion ti enteblado ken kadagiti pabuya ti telebision a kas ubing sakbay a nagpirma iti Jive Records idi 1997.
Dagiti akinruar a silpo[urnosen | urnosen ti taudan]
Midia a mainaig kenni Britney Spears iti Wikimedia Commons
Dagiti inadaw a sasao a mainaig kenni Britney Spears iti Wikiquote (iti Ingles)
- Opisial a website
- Kitaen ti Britney Spears iti Proyekto ti Nawaya a Direktorio (iti Ingles)
- Britney Spears iti Internet Movie Database
- Britney Spears iti AllMusic


text:
VIGAN CITY – Taga-San Nicolas, Ilocos Norte dagiti
nangiyawid iti umuna a gunggona iti Category B ken Category C iti
Longganisa streetdancing competition kas tampok a pabuya iti
maikawalo a tawen a panangselebrar daytoy a siudad iti panagsublina a
siudad.
Inawat ti San Nicolas LGU ti P50,000 a gunggonada idinto
a P30,000 ti inyawid ti San Nicolas National High School kalpasan a
naiyawag nga isuda ti nagkampeon ita a tawen iti streetdancing
competition a tinawen nga ang-angayen ti gobierno ti siudad kas
panangrambakna iti panagbalinna a siudad idi 2001.
Rinibribu a tattao ti nagdudupudop iti igid ti kalsada
ditoy manipud iti laud ti Simbaan ni San Pablo, iti Quezon Avenue sa
iti Mena Crisologo Street a yan dagiti daan a pagtaengan a
naipatakder pay idi tiempo dagiti Kastila agingga
iti Plaza Burgos tapno agbuyada iti daytoy tinawen nga streetdancing
competition a pakaitampokan ti langgonisa, maysa kadagiti kangrunaan
a produkto daytoy a siudad kas paset ti panangrambak ti Vigan iti
panagsublina a siudad.
Tallo a kategoria ti nagsasalipan dagiti partisipante
iti streetdancing: ti Category A a nagsasalipan dagiti agad-adal iti
elementaria, Category B a nagsasalipan dagiti agad-adal iti
sekundaria, ken Category C a nagsasalipan dagiti agad-adal iti
kolehio ken local government units.
Pito ti nagsasalip iti Category A, uppat iti Category B,
ken innem iti Category C.
Dagiti sumaganad dagiti nangabak ken ti premioda:
Category A: Burgos Memorial School East, umuna a
gunggona – P30,000; Tamag Elementary School, maikadua – P20,000; ken
Burgos Memorial School West, maikatlo – P10,000;
Category B: San Nicolas National High School, umuna a
gunggona – P30,000; Ilocos Sur National High School, maikadua –
P20,000; ken Vigan National High School West, maikatlo a gunggona –
P10,000;
Category C: San Nicolas LGU, umuna a gunggona – P50,000;
Andap Bigueno, maikadua a gunggona – P30,000; ken Fuerte Dance
Troupe, maikatlo – P20,000.
Kabayatanna, impakita dagiti longganisa producers ditoy
siudad iti partakda nga agaramid iti daytoy a produkto iti Extreme
Longganisa Challenge a naangay iti sanguanan ti city hall ditoy iti
bigat ti Enero 22.
Ti grupo da Joy Peralta ken Rosario de Guzman, agpada a
residente iti Barangay Pagpartian ti naideklara a kapartakan kalpasan
a nakaaramidda iti agatiddog iti 33.5 metro a longganisa iti beinte
minutos.
Maikadua a kapardasan da Digna Marquez ken Catherine
Vera a nakaaramid iti longganisa nga agatiddog iti 28.8 metro ken
maikatlo da Marilou Parguian ken Natalie a nakaaramid iti agatiddog
iti 22.59 metro.
Maikapat laeng ti grupo ni Maricar Sotuza a nakaaramid
laeng iti 22.22 metro ti kaatiddogna a langgonisa iti 20 minutos.#


text:
Maika-2 a milenio
Ti maika-2 a milenio ket paset ti panawen a segun dagiti opisial a taudan, a kas ti Obserbatorio ti Marina ti Estados Unidos, ket nangrugi iti Enero 1, 1001, ken nagpatingga idi Disiembre 31, 2000, ti Kalendario a Gregoriano. Daytoy ket binukel ti Nangato a Tengnga a Panpanawen, ti Renasimiento, ti Nasapa a Moderno a Panawen, ti panawen ti kolonialismo, industrialisasion, ti ilalatak dagiti estado a pagilian, ken ti maika-20 a siglo nga addaan ti impakto iti siensia, ti adu a pannakawarwaras ti edukasion, ken ti unibersal a panagaywan ti salun-at ken dagiti panagbakuna kadagiti adu a pagilian. Dagiti siglo ti dadakkel a pannakigubat ti nangato a teknolohia nga armas (dagiti Gubat ti Lubong ken dagiti nuklear bomba) ket tinimbengan babaen dagiti umad-adu a tignay ti kappia manipud ti Nagkaykaysa a pagpagilian, ti Kuerpo ti Kappia, dagiti relihioso a kampania nga agbalballaag a mangsuppiat iti ranggas, ken dagiti doktor ken dagiti agtrabtrabaho iti salun-at a nagbalballasiw kadagiti pagbeddengan tapno mangagas kadagiti donor ken sakit ken ti pannakaisubli ti Olimpiada a kas salisal nga awan ti panagkakabil.
Dagiti sientista ket naballigida a nangipalawag ti waya ti saririt; dagiti tao ket immunada nga immaddang iti Bulan idi las-ud ti maika-20 a siglo; ken ti baro a teknolohia ket pinadur-as babaen dagiti gobierno, industria, ken akademia iti balalsiw iti lubong, a ti edukasion ket nagbibingayan babaen ti dagiti adi nga internasional a komperensia ken dagiti warnakan. Ti panagpadur-as ti mokuti a tipo, radio, telebision, ken ti Internet ket nakaiwarwaras ti pakaammo iti sangalubongan, iti uneg dagiti minuto, iti audio, video, ken prenta ti ladawan a pormat a panagadal, panagpalpaliwa, ken pagmadlawan dagiti bilion a tattao baaen ti patingga ti maika-20 a siglo.
Ti maika-15 a sigloket nakakita ti maikadu a migrasion ti tattao manipud idiay Europa, Aprika ken Asia idiay Kaamerikaan, ket nagrugian ti kankanayon a pumarpardas a proseso ti globalisasion. Ti pannaka-abel ti internasional a panagtagilako ket nakaiturongan ti pannakaporma kadagiti multi-nasional a koporasion, nga addaan kadagiti balay nga opisna kadagiti nadumaduma a pagilian. Dagiti agpadpadas ti internasional a negosio ket nangpabassit ti impakto ti nasionalismo iti nadayeg a kapanunotan.
Nagdoble ti populasion ti lubong kadagiti immuna a pito a siglo iti milenio, (manipud ti 310 a riwriw idi AD 1000 aginggana it 600 a riwriw idi AD 1700), aken kalpasanna, naminsangapulo nga immadu kadagiti tallo a naudi a siglo, ket nalabsanna ti 6 a bilion idi AD 2000.


text:
Baro a Guinea
Ti Baro a Guinea (ammo pay a kas Tok Pisin: Niugini, Olandes: Nieuw-Guinea, ken Indones: Papua; historikal: Irian/ Irian Jaya) ket ti dakkel nga isla idiay abagatan a laud ti Taaw Pasipiko. Daytoy ti maikadua a kadakkelan nga isla iti lubong, kalpasan ti Greenland, ken sakupenna ti kalawa iti daga ti 786,000 km2.
Heograpia[urnosen | urnosen ti taudan]
Ti Baro a Guinea ket maysa nga isla idiay amianan ti kontinente ti Australia. Daytoy ket insalumina babaen ti Baybay Arafura iti laud ken ti Lingsat Torres ken ti Baybay Coral iti daya. Sagpaminsan pay a naikedkeddeng a ti akindaya unay nga isla ti Purpuro Malayo, daytoy ket mabirukan iti amianan ti Top End ti Australia, Golpo ti Carpentaria ken ti Peninsula Rawis York, ken laud ti Purpuro Bismarck ken ti Purpuro ti Is-isla Solomon.
Dagiti nagibasaran[urnosen | urnosen ti taudan]
Bibliograpia[urnosen | urnosen ti taudan]
- Jared Diamond, Guns, Germs, and Steel. A short history of everybody for the last 13'000 years, 1997.
Dagiti akinruar a silpo[urnosen | urnosen ti taudan]
Midia a mainaig iti Baro a Guinea iti Wikimedia Commons


text:
Louvre
Ti Musée du Louvre (Panangibalikas a Pranses: [myze dy luvʁ])—iti Ilokano, ti Museo ti Louvre wenno simple laeng a Ti Louvre—ket maysa kadagiti kadakkelan a museo iti lubong, ken maysa a naipakasaritaan a monumento. Ti sentral a dulon ti Paris, Pransia, daytoy ket mabirukan idiay Kanawan nga Igid ti Seine iti umuna a distrito ti Pransia. Adda dagiti gangani a 35,000 a banbanag manipud ti prehistoria aginggana ti maika-21 a siglo ti naipabpabuya iti kalawa iti 60,600 kuadrado metro (652,300 kuadrado pie). Adda dagiti 8 a riwriw a bumisbisita iti daytoy iti tunggal maysa a tawen, ti Louvre ket isu ti kaaduan a mabisbisita a musseo iti lubong.[1]
Ti museo ket naibalbalayan idiay Palasio Louvre (Palais du Louvre) a ti nangruggianna ket maysa apagsammakedan a nabangon idi naladaw a maika-12 a siglo babaen ni Felipe II. Dagiti tidda ti pagsammakedan ket mabalin pay laeng a makita idiay sirok ti museo. Ti pasdek namin adun a naipadakkel manipud ti agdama a Palasio Louvre. Idi 1682, ni Louis XIV ket pinilina ti Palasio ti Versailles para iti bukodna a balay, ken inbatina ti Louvre a kas maysa a nangruna a lugar a pagipabuyaan ti naarian nga urnong , a mairaman ti urnong ti 1692 ti taga-ugma a Griego ken Romano nga eskultura.[2] Idi 1692, ti pasdek ket inaramat babaen ti Académie des Inscriptions et Belles Lettres ken ti Académie Royale de Peinture et de Sculpture, a nagtengngel idi 1699 kadagit immuna a serie dagiti salon. Ti Académie ket nagtultuloy a naggigian idiay Louvre kadagiti napalabas a 100 a tawtawen.[3] Idi las-ud ti Pranss a Rebolusion, ti Nailian nga Asemblia ket nagbilin a ti Louvre ket nasken a mausar a kas maysa a museo, tapno maidaya dagiti maestra obra ti pagilian.
Ti museo ket nalukatan idi Agosto 10 1793 iti panangipabuya kadagiti 537 a pinintaan, ti kaaduan kadagitoy nga obra ket naarian ken dagiti tiniliw a tagikua ti simbaan. Gapu kadagiti problema ti estruktura ti pasdek, ti museo ket narikpan idi 1796 aginggana idi 1801. Ti kadakkel ti urnong ket immadu babaen ni Napoleon ken museo ket nabaliwan ti naganna iti Musée Napoléon. Kalpasan ti pannakaabak ni Napoleon idiay Waterloo, adu kadagiti obra a tiniliw babaen dagiti buyotna ket naipulang kadagiti kasisigud a nagtagikua. Ti urnong ket naipa-adu pay idi las-ud kadagiti panagturturay ni Louis XVIII ken ni Carlos X, ken idi las-ud ti Maikadua nga Imperio ti Pransia ti museo ket nakagun-od kadagiti 20,000 a piraso. Dagiti tinengtengngel ket in-inut nga immad-adu babaen dagiti donasion ket dagiti regalo manipud ti Maikatlo a Republika. Manipud idi 2008, ti urnong ket nabingbingay kadagiti walo a departamento: dagiti Ehipsio nga Antikuidad; dagiti Antikuidad ti Asideg a Daya; Griego, Etruskano, ken dagiti Antikuidad ti Romano; Islamiko nga Arte; Eskultura; Dagiti dekoratibo nga Arte; dagiti Pinintaan; Dagiti Prenta ken dagiti Panangiladawan.
Dagiti nota ken nagibasaran[urnosen | urnosen ti taudan]
- ^ Travel + Leisure. "World's Most-Visited Museums". Naala idi 31 Oktubre 2012.
- ^ "Website ti Louvre- Chateau aginggan ti Museo, 1672 ken 1692". Louvre.fr. Naala idi 21 Agosto 2011.
- ^ "Website ti Louvre- Chateau aginggana ti Museo 1692". Louvre.fr. Naala idi 21 Agosto 2011.
Dagiti akinruar a silpo[urnosen | urnosen ti taudan]
- Midia a mainaig iti Louvre iti Wikimedia Commons
- Opisial a website


text:
Las Nieves, Agusan del Norte
Ti Las Nieves ket maysa a maika-2 a klase nga ili iti probinsia ti Agusan del Norte iti Filipinas.
Dagiti baranggay[urnosen | urnosen ti taudan]
Ti Las Nieves ket nabingbingay a politikal kadagiti 20 a barbaranggay.[2]
- Ambacon
- Bonifacio
- Consorcia
- Katipunan
- Lingayao
- Malicato
- Maningalao
- Marcos Calo
- Mat-i
- Pinana-an
- Poblacion
- San Isidro
- Tinucoran
- Balungagan
- Eduardo G. Montilla (Camboaya)
- Durian
- Ibuan
- Rosario
- San Roque
- Casiklan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Agusan del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 23 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Agusan del Norte". Datos ti Populasion ti Ili. Dibision ti Panagsukisok ti LWUA. Naala idi 7 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Nag-lobby iti Senado dagiti mayor dagiti siudad iti intero a pagilian itay nabiit tapno supiatenda ti gakat nga impasa ti Kamara a mangpadaras iti pannakaaprobar iti aplikasion dagiti munisipalidad nga agbalin a siudad.
Kinuna ni Vigan City Acting Mayor Franz Ranches a napanda indatag ti position paper ti League of Cities of the Philippines iti Senado a nangkontraanda iti House Resolution No. 1 a mangpadaras iti pannakaaprobar ti aplikasion dagiti 26 a munisipalidad nga agbalin a siudad.
Kinuna ni Ranches nga iti nasao a resolusion ti Kamara, saanen a maiyaplikar ti P100 milion income requirement iti panagbalin ti maysa a munisipalidad a siudad.
Tallo ti requirement a kasapulan a tun-oyen ti munisipalidad tapno maikonsidera ti aplikasionna nga agbalin a siudad: pamastrekan, land area ken populasion.
Kinuna ni Ranches nga iti panagkita ti League of Cities a pakairamanan ti City of Vigan, panaglabsing iti linteg ti tignay ti Kamara a mangpadaras iti aplikasion dagiti munisipalidad nga agbalin a siudad a saanen a masurot ti income requirement nga intuding ti Rep. Act 9009.
Impalgak ni Ranches a nangaramid ti city government iti resolusion a nangkontraanna iti House Resolution No. 1.
Impalgak ti acting mayor nga adda 26 nga aplikasion dagiti munisipalidad nga agbalin a siudad idinto a 13 ti pending iti Kamara.
“Saan a gapu ta saantayo a kayat ti panagsiudad dagiti munisipalidad nga agaplikar basta la ketdi kualipikadoda ken masurot ti linteg, saan a ma-shortcut wenno ma-fast track,” kinuna ni Ranches.
Kinuna ni Ranches a no maaprobaran ti resolusion, mapukawan ti Vigan City iti P16 milion a bingayna iti internal revenue allotment.
“Umad-adu ti agaplikar nga agbalin a siudad, bumasbassit ti pagbibingayan nga IRA,” kinuna ti bise mayor idinto nga innayonna nga iti kallabes a tawen, idinto a saan a ngimmato ti IRA nga aw-awaten dagiti siudad, ngimmato kadagiti munisipalidad ken probinsia.
Segun ken ni Ranches, saan pay a tinaming ti Senado ti nasao a resolusion gapu iti panangidatagda iti position paper a mangkontra iti daytoy.
“Moral a balligi iti biang ti League of Cities,” kinuna ni Ranches.


text:
Dear Manong Danny;
Awagannak iti parbo a naganko a Roman, adda iti mid-20’s, nakaturpos iti kolehio, naasawaan, ken addaan iti maysa nga anak.
Ti maipapan ti napalabasko nga adda pakainaigan ti dua a babai, ni baket ken ni Kristal ti kayatko nga isalaysay kenka, Manong Danny. Dua a babai iti biagko a dandani nakarakrakan ti pagtaengan a binangonko.
Nagam-ammokami ken ni Kristal babaen ti maysa a periodiko. Nobiak pay la idi ni baket ket agbasbasaak pay iti kolehio.
Tunggal sardam, ugalik ti agbasa kadagiti pagiwarnak. Naminsan, bayat ti panagukradko iti diario, naisulek ti matak iti maysa a nagan iti penpal corner – ti nagan a Kristal manipud iti maysa a probinsia ti Cordillera.
Diak ammo no ania ti bileg a nangiduron kaniak no apay nga iti dayta met la a darikmat, innalak ti bolpen ken kuponban ket sinuratak ni Kristal.
Imbusonko ti suratko iti kabigatanna met laeng.
Ngem awan ti naawatko a subalitna. Iti panagtulid dagiti lawas ken bulan, adu ti nakakumikomak iti pagadalanmi ket nalipatak pay ketdin ti suratko ni Kristal.
Maysa nga aldaw, nakaawatak iti surat a naggapu iti Ciudad Fernandina. Nabanglo pay ti sobre a naiyawat kaniak. Nasdaawak ta awan met ti ammok a mangsurat kaniak manipud iti Ciudad Fernandina.
Linuktak ti surat. Naggapu ti surat ken ni Kristal, agpadpadispensar ta dina nasubalitan a dagus ti suratko.
Inlanad ni Kristal ti pudno a naganna ken simple a biodatana: iskolar iti maysa nga unibersidad gapu ta malaksid a presidente ti Sangguniang Kabataan iti lugarda, balediktorian idi nagturpos iti sekundaria.
Naay-ayoak iti kinaurnos ti suratna ken ti kinapintas ti penmanshipna.
Manong Danny, ditoy ti nangrugian ti panagsinnuratmi ken ni Kristal. Pasaray patulodak kadagiti libro, magasin, newspaper ken dadduma pay a makatulong iti panagadalna. Iyaramidak pay iti proyektona ket ipaw-itko kadagiti kalugarak nga agbasbasa met iti nasao a pagadalan. Ngem pulos a dikami nagkitkita iti personal iti baet ti panagtuloy ti panagsinsinnuratmi.
Kalpasan ti practice teachingko iti kolehio, inkeddengko nga ikallaysa ti kapatgan a nobiak. Wen, aminek nga adu met a babai ti naglasat kaniak a puro a propesional. Ngem ni Marie, kababaan iti adal ti napilik nga asawaen. Simple laeng ni Marie. Kadawyan laeng ti pintasna. Ngem kupikopna dagiti saguday a namnamaek iti maysa a naimbag nga asawa.
Bayat ti honeymoonmi ken ni baket, adda dagiti simmangpet a surat manipud ken ni Kristal ngem saankon a sinungbatan. Inkeddengko ngaminen a putden ti komunikasionmi.
Ngem nagtuloy latta ti panagsuratna.
No dadduma, kayatkon nga ilatak kenkuana nga addan asawak. Makonsensiaak ken ni baketko ta adda pay la sabali a babai a pangit-itedak iti panawenko. Ngem sumngay met ti amakko a no ipalgakko ken ni Kristal nga addan asawak, baka daytoy ti pakadadaelan ti panagadalna.
Manong Danny, kayarigak ti naipit iti dua a bato: ania ti piliek? Ni Marie wenno ni Kristal?
Dagita ti mangmangted kaniak iti alimbasag iti diakon mabilang a rabii.
(Adda tuloyna)


text:
Wednesday, February 13, 2013
AGKAKAMANGTON TI CONCRETE ROADS TI BRGY. NAMRUANGAN
Cabugao, Ilocos Sur – Iti pannaki-amad ti Web In-Action iti Pebrero 13, 2013, imbatad ni Brgy. Captain Robertson “Bongbong” Gorosope a kalikagumda a pagkakamangen a masemento ti kalsadada tapno pumintas pay ti buya ti barangayda ken naragsak ken nanam-ayda nga agdaliasat ken agallatiw iti papananda.
Kalepleppas ti tallo a disso a nakongkreto a paset ti kalsada: ti mabatogan ti eskuela ken Covered Court, ti kalsada a mapan iti Purok Pag-asa ken narugian ti kanto ti kalsada a kumamang ken tumpuar idiay Sitio Panay-ogan.
Insupusop ni Brgy. Captain Gorospe a natalekda nga agarapaap agsipud ta natunosda nga opisiales ken bumarangay nga agtitinnulong ken makikamkammayet kadagiti Opisiales iti benneg ti Gobierno Lokal.
Innayon pay ni Kapitan Gorospe iti panangipeksada ken dagiti kalugaranda iti panagyamanda iti Gobierno Munisipal nga idauluan ni Mayor Edgardo “Ediboy” S. Cobangbang, Jr. ken kasta met ken ni Congressman Ryan Luis V. Singson iti agtultuloy a progreso a masagsagrap ti barangayda. Kalikagumda pay ti maaddaan ti Dos-Grado a Barangay Hall with Multipurpose Building, segun pay ken ni Kapitan Gorospe. # (Web In-Action).
Kalepleppas ti tallo a disso a nakongkreto a paset ti kalsada: ti mabatogan ti eskuela ken Covered Court, ti kalsada a mapan iti Purok Pag-asa ken narugian ti kanto ti kalsada a kumamang ken tumpuar idiay Sitio Panay-ogan.
Insupusop ni Brgy. Captain Gorospe a natalekda nga agarapaap agsipud ta natunosda nga opisiales ken bumarangay nga agtitinnulong ken makikamkammayet kadagiti Opisiales iti benneg ti Gobierno Lokal.
Innayon pay ni Kapitan Gorospe iti panangipeksada ken dagiti kalugaranda iti panagyamanda iti Gobierno Munisipal nga idauluan ni Mayor Edgardo “Ediboy” S. Cobangbang, Jr. ken kasta met ken ni Congressman Ryan Luis V. Singson iti agtultuloy a progreso a masagsagrap ti barangayda. Kalikagumda pay ti maaddaan ti Dos-Grado a Barangay Hall with Multipurpose Building, segun pay ken ni Kapitan Gorospe. # (Web In-Action).
Posted by Bayan ng Cabugao, Ilocos Sur at 8:50 AM
Subscribe to: Post Comments (Atom)


text:
SINAIT, Ilocos Sur – Uppat a botelia a nagkarga iti potassium nitrate ti nasukalan dagiti polis bayat ti panagpatroliada iti igid ti baybay iti Barangay Teppeng ditoy nga ili idi agsapa ti Disiembre 7.
Mapapati nga imbati dagiti di nabigbig a mangngalap dagiti dinamita wenno bongbong iti igid ti baybay idi masaepanda ti kaadda dagiti agpatpatrolia a polis.
Nainget ti kampania ti gobierno probinsial maikontra iti illegal a panagkalap kas iti bongbong wenno dinamita.
Suspetsa dagiti polis a maaramat dagitoy a pagdinamita iti ikan iti dayta nga agsapa.
Impan dagiti polis dagiti bongbong iti police station para iti dokumentasion ken disposision.#


text:
CANDON CITY, Ilocos Sur – Nagpakpakaasi ti maysa nga overseas Filipino worker a lumugar ditoy a napagawid iti pagilian maigapu iti panagbettak ti hostilidad iti nagbaetan ti Israel ken Hezbollah gerilias ti Lebanon iti gobierno probinsial iti panangipaayda iti tulong pinansial kadakuada a biktima ti gubat.
Dinawat ni Grace Lazarte, 32, residente ti Tamurong 1st, ditoy a siudad, a tulongan koma ida dagiti agtuturay ti siudad ken ti gobierno probinsial tapno baliwanda ti tumakder kalpasan ti dakes a napagtengda iti Lebanon a nagtrabahuanda.
Karaman ni Lazarte iti umuna a grupo dagiti evacuees manipud iti Lebanon ket simmangpet ditoy pagilian idi Hulio 23.
Maysa ni Lazarte kadagiti OFWs a runaway gapu ta nakatumpong iti abusado nga amo. (Basaen ti naiserye a salaysay a mangrugi iti daytoy nga isyo. – Ed)
“Saanko la nga ibaga daytoy para iti bagik… para iti amin metten a kakaduak a naggapu iti Lebanon,” kinuna ni Lazarte idinto nga innayonna a kaadduanna kadakuada ti immutang nga adda interesna a dakkel para iti placement fee ken dadduma pay a nagasto iti panagaplayda nga agtrabaho iti Lebanon.
“Ti dawatko laeng, (sana) tulongandakami koma ti munisipio wenno ti gobiernotayo a tumakder manen,” kinuna ni Lazarte.
Kinunana nga awatenna uray “ipabulod laeng ti gobierno, wenno tulong nga utangenmi a pangirugi iti bassit a negosio tapno makatakderkami met laeng.”
Kinunana a P50,000 ti nabusbosna iti panagaplayna a mapan Lebanon a kaadduanna ti inutangna.
Impalgakna nga agsublisubli dagiti nakautanganna ngem awan pay ti maitedna gapu iti napasaranna iti Lebanon.
Naammuan ken ni Lazarte a sakbay a nagabrod, adda iti buy-and-sell ti segunda mano a lugan ken agpapaay iti maysa a lending corporation.
“Ngem seasonal laeng daytoy ken saan a kanayon nga adda matgedan,” kinunana.
Kinuna ni Lazarte a problemana ti napanawanna a kontrata amangan no isut pakaidarumanna.
Ngem kinunana nga impatalged ni Bokal Robert Tudayan nga awan pagdanaganna ta addan pammilin ni Pres. Arroyo a maibakuit amin a Filipino nga agtrabtrabaho iti Lebanon gapu iti kumarkaro a gubat iti dayta a pagilian.